 MOROMETIANISM SI PERSONAJE MOROMETIENE ÎN ISTORIE Dimensiunea istorica a fiintei umane, constituita odata cu intrarea omului în timpul istoric, a devenit un fapt constient începând cu perioada Renasterii, când "toata ierarhia formelor care înseamna pentru omul medieval structura permanenta a lumii dispare [ ] Incepând de acum caracterul duratei umane se va schimba profund "1 Omul intrat în timp, având ca "dimensiune permanenta a fiintei"2 istoricitatea, este omul problematic pentru care raportul cu istoria devine esential în definirea statutului sau ontologic "Oamenii" romanelor lui Marin Preda sunt jucarii în mâinile destinului, dar "jucarii cu constiinta", de aceea "relatia cu timpul devine tragica " 3 Ceea ce pentru omul antic se definea ca Destin, pentru omul modern se defineste ca Istorie Daca pentru omul antic tragicul lua nastere din confruntarea individului cu destinul, ca expresie a vointei zeilor, în cazul omului modern, limita tragica o constituie istoria Marin Preda are un mod particular de a gândi omul si relatiile lui în Univers; acest mod particular este dat tocmai de lumina aruncata asupra dimensiunii istorice a fiintei umane Presonajele lui Preda reprezinta diferite ipostaze ale etern - umanului, care opun absurdului istoriei echilibrul ratiunii, coerenta logicii incompatibile cu arbitrarul fortei dezlantuite Ca individ care accepta nereusita în planul existentei concrete, istoria mentinându-si nestirbita autenticitatea psihologica, personajul predian constituie acea ipostaza a constiintei care "contine în germenii ei, în mod incontestabil, forme de exprimare si de existenta ideale" 4 Tema mare, obsesiva a lui M Preda, este relatia individului cu istoria Scriitorul e foarte atent la determinarile pe care le exercita istoria asupra indivizilor Analist subtil, M Preda a avut viziunea marilor dislocari morale si spirituale produse de impactul a doua tipuri de civilizatie, dar si de cataclismele care au zguduit istoria secolului Dezvaluirea unei alte dimensiuni spirituale, pâna la el ignorate în literatura despre tarani, are ca suport proiectarea acesteia pe coordonatele unui timp perceput ca o realitate implacabila Cele mai multe pagini din Morometii contin asemenea întrebari asupra sortii individului în impact cu istoria, asupra resorturilor adânci ale istoriei în mersul ei inexorabil Lumea operei lui M Preda se distinge printr-o permanenta vointa de echilibrare a tensiunilor, a dramelor si a izbânzilor, aspirând la cunoasterea de sine Vorbind de istorie, vorbim inevitabil de timp si, daca ne referim la o clasa sociala, vorbim si de destin al acesteia Ilie Moromete, ca exponent al clasei sociale din care face parte - taranul român, nu se poate împotrivi destinului, timpului si istoriei mai ales, care, pâna la urma, îl înghite Nu poate lupta de unul singur împotriva curentului, de aceea el va fi smuls pur si simplu din realitatea sa si purtat de valurile timpului învolburat în realitatea istorica a perioadei în care traieste fizic El e un idealist perpetuu, aflat în contradictie flagranta cu spiritul epocii care îl va invinge Moromete, în eforturile lui de a-si fauri o lume a sa, opusa celei obiective, esueaza, acest lucru demonstrând ca nu se poate iesi din real, din istorie Oricat ar încerca sa scape timpului istoric, (timpului obiectiv), Moromete ramâne prins, captiv în acest timp, în prezentul nemilos, cel care vine sa schimbe o lume din punct de vedere social, economic si politic, lume care îsi stia rostul M Preda a pornit de la ideea ca între timpul individual (reprezentat de destinul omenesc) si cel general (reprezentat de istorie) exista o mare deosebire, chiar daca cel de-al doilea este puternic si obiectiv, actionând ca o forta oarba care anuleaza, prin uniformizare, destinele individuale Odata cu al doilea volum din Morometii, istoria va navali peste tihna mitica a oamenilor, convertind-o într-o viata agitata si plina de neprevazut Concluzia ce pare a se desprinde este ca omul nu se poate opune istoriei, asa cum sugereaza si Preda în eseul "Iata taranul!", din volumul "Imposibila întoarcere": "Este foarte lesnicios pentru omul de litere sa se adaposteasca în spatele necesitatii istorice si sa se eschiveze, în felul acesta, de a se întreba nu câta necesitate contine istoria, ci care este soarta fiecarui om în parte, stiind ca omul nu are decât o viata de trait, în timp ce istoria este înceata si nepasatoare" Timpul nu are rabdare deloc Istoria se plamadeste cu sudoare dar si cu sânge, cu violente, seismele îi atrag magnetic pe toti, eschivarea nefiind posibila, ea lovindu-i pe unii de moarte, pe altii antrenându-i în consolidarea unui proces istoric ireversibil In aceste conditii, destinul individual devine istoria însasi Sunt realitati concrete, situatii politice, decantari economice, stratificari noi, acute si urgente, a caror rezolvare o face istoria, prin prezenta vie a oamenilor chemati sa se pronunte acum Satul se transforma cu oameni cu tot, cum cerul se misca în ansamblul sau cu toate constelatiile, în jurul unui punct fix Satul e un cosmos social si toti oamenii trec obligatoriu prin acest proces revolutionar, fiind estompati sau evidentiati dramatic prin participare, toti gasindu-se obligati sa opteze într-un sens sau altul Mutatiile istorice si psihologice ale satului determina mutatii si în sânul familiei, o alta realitate palpita : concreta, vie, exigenta, urgenta Familia Moromete se afla în fata problemei fundamentale - a fi sau a nu fi Pentru Ilie Moromete, dilema tragica este: cu istoria pe care n-a recunoscut-o, n-a acceptat-o, sau contra istoriei la care nu s-a asteptat sa fie asa de repede martor intrinsec solicitat Consecventa caracterului sau din volumul I, nu permite o abdicare si o adaptare rapida, categorica, iar timpul care nu mai asteapta îi e insuficient ca sa-l poata duce la întelegerea situatiilor noi, în continua devenire, si prin aceasta mereu mai noi pentru dânsul El e un hamletian românesc de la tara, un candidat la prabusirea pe care nu vrea s-o accepte Personajul vede imposibila întoarcere dar nu se acomodeaza si devine cu atât mai casabil, mai expus nimicirii El se mai îndoieste, filosofeaza, cauta tâlcuri Nu vrea sa cedeze în fata istoriei Va fi coplesit, totusi, de noul timp istoric, si nimicit de inexorabilul lui mars în directia contrara celei gândite de el Astfel încet, dar sigur, Ilie Moromete se va stinge ca o lumânare, zadarnic încercând, prin vreo zvâcnire, sa reînvie timpul de alta data În locul sau ramâne Niculae El e un Ilie care întelege comandamentele istoriei revolutionare, el vede tendintele, perspectivele, pricepe încotro duce istoria Destinul sau e în plina derulare În Marele singuratic vom întâlni un om care pare întreg realizat El vine acasa, la moartea tatalui sau, vorbeste cu Ilinca, sta lânga mama sa, dar e un alt om, un suflet puternic, interiorizat , însingurat parca în fata mortii Obsesia lui Marin Preda, înainte de a concepe un roman sau o poveste, este ca ceea ce scrie sa fie adevarat, adica sa aiba viata E vorba de adevarul vietii care devine, implicit, adevarul istoriei Scriitorul îsi pune problema relatiei dintre individ si istorie El poate sa aleaga un erou, pe al carui destin individual sa-l reprezinte sau care sa se confunde cu cel istoric si social În Morometii, Marin Preda încearca sa arate ca felul deosebit de a fi al taranului, specificul puternic al purtarilor si reactiilor lui e de un mare tragism Toate ciudateniile si particularitatile sale ascund o lupta disperata împotriva mutilarii sufletesti pe care o înfaptuieste societatea capitalista, un efort deznadajduit al individului de a se împotrivi dezumanizarii, disimulându-si fondul adevarat al gândurilor si sentimentelor, prefacându-se a fi simplu, neîntelegator, dur, rudimentar Moromete nu realizeaza ca tocmai disimulându-si viata sufleteasca, supunându-se acelei permanente duble comportari, îsi schilodeste sufletul În volumul II, conflictul principal este unul de natura ideologica, vizând contradictia dintre o mentalitate taraneasca arhaica, a taranului care-si administreaza singur pamântul pentru a trai, si o mentalitate noua, socialista, bazata pe o proprietate comuna, a tuturor si a nimanui care uniformizeaza statutul social al oamenilor, dar nu le poate uniformiza, deocamdata, cel putin si spiritul Marin Preda credea ca exista o legatura de tip special între individ si istorie, deoarece viata insului este limitata la o durata anume, care nu coincide cu a istoriei, întrucât are alta durata "Marin Preda e un creator total Un scriitor care si-a slujit profesia cu demnitate si constiinta lucrului bine facut Nu a platit tribut împrumuturilor mimetice, nu s-a pliat doctrinelor restrictive S-a confundat cu opera sa într-o asemenea masura încât -caz unic în literatura noastra - a lasat, cel putin în lumea artistica, impresia suprapunerii cu eroul creat, devenind el însusi, aidoma celui mai viu dintre personajele sale, un Moromete Comportarea sa era morometiana, atitudinea sa fata de viata s-ar putea numi morometianism Astfel, el este si fiul si parintele lui Moromete Faptul s-a repetat, pe alte coordonate, cu ultima capodopera , Cel mai iubit dintre pamânteni Asa se face ca Ilie Moromete si Victor Petrini sunt cele doua fete ale aceleiasi personalitati, doua fete atât de distincte, pentru ca însesi vremurile în care a trait Marin Preda au devenit altele " 5 În urma refuzarii de catre prezentul concret, Niculae încearca sa-si gaseasca radacinile, sa restabileasca dialogul cu cosmicul, ignorând cronologicul Refugiul sau îl reprezinta reîntoarcerea în seninatatea paradisiaca din universul gradinii, detasata de istorie si de conflictele sale În spatiul gradinii, pentru Niculae, timpul egal în scurgerea sa continua devine, ca si pentru Moromete, cel al libertatii fluxului de constiinta Lipsit de certitudini, Niculae e omul fara prezent Pentru tânarul Niculae, confirmarea ca el este un ales al destinului, si ca ideea sa se poate împlini, a fost un simbol al conditiei umane moderne aflate în deriva Chemarea în raport cu istoria, descopera Niculae, înseamna mai ales patrundere a ideii si capacitate de a impune celorlalti, transfigurând-o, talmacind-o, facând-o inteligibila Vocatia integrarii într-un alt spatiu decât cel rural-traditional s-a convertit la el în chemare politica Ceea ce îi lipsise lui Niculae nu fusese vocatia Infrângerea sa de catre istorie fusese triumful realitatii asupra unei idei de tip morometian, aparate de o structura morometiana Asumându-si istoria, individul Niculae Moromete întelesese sa se rupa de universul sau funciar, sa distruga realitatea taraneasca, pe care el însusi nu si-o asimilase pe deplin, nu pentru a impune o alta, ci doar schematic, în sensul principiului unei conceptii total diferite despre existenta Cu Ilie Moromete moare o lume : moarte lenta, înfatisata minutios, tulburatoare câteodata, dar destul de frecvent coplesita de restul planurilor narative ale romanului Ilie Moromete are o epoca de înflorire, când negotul la munte merge stralucit, când se îmbogateste, când îl opreste pe Niculae sa mai mearga la scoala, când descopera vorba beneficiu ; apoi o epoca de prabusire aproape totala, când familia i se risipeste; în sfârsit , una când redevine cel de totdeauna, pândit însa de o evolutie istorica implacabila, care i se împotriveste Valorile pe care le apara el nu mai pot fi aparate I se opune Niculae, ajuns activist si trimis în sat spre a supraveghea desfasurarea campaniei agricole Se înfrunta, de fapt, experienta seculara pe care o simbolizeaza tatal, modul traditional de a fi al gospodariei taranesti, cu o mentalitate noua Niculae are de partea lui istoria care se face, Moromete întreaga istorie, pentru care cea dintâi este atât de ciudata încât e nevoie de timp pentru a fi asimilata " Moromete este învins de istorie, neacceptând sa-si tradeze autenticitatea, valorile In plan simbolic, el este un învingator Moromete a gasit calea spre adevar, iar adevarul sau este înfrângerea rezistentei realului prin actiunea mentala Eroul a învins pasivitatea din planul factitatii, prin actiune în planul constiintei Moromete îsi reveleaza, astfel, pe deplin semnificatia : aspiratia spre unitate - ca forma plenara a autenticitatii - si spre profunzime a omului modern, care se simte nivelat si alienat de realitate, se împlineste în spirit Pe acest teren al constiintei - unicul stabil, autenticitatea eroului înfrânge inautenticitatea istoriei Eroul ramâne el însusi "6 În lupta cu istoria, care niveleaza spiritul, solutia lui Preda, în vederea mentinerii autenticitatii individului, este adoptarea si impunerea, din câmpul idealurilor umane, a celor reprezentative pentru fiecare structura psihologica distincta Eroul morometian, prin mereu aceleasi premise, este mereu altul, cu o modalitate specifica de a-si impune adevarul valorilor sale în fata istoriei 1 Georges Poulet, Etudes sur le temps humain, vol I, Editura Ploon, 1966,p 8 2 Lucian Blaga, Fiinta istorica, Editura Dacia, Cluj-Napoca,1977, p 242 3 Eugen Simion, Întoarcerea autorului, Editura Cartea Româneasca,Bucuresti,1981, p 4 Florin Mugur,Convorbiri cu Marin Preda, Editura Albatros, 1973,p226 5 Marin Preda, Creatie si morala, Editura Cartea Româneasca, 1986, p 26 6 Andreea Vladescu , Marin Preda sau triumful constiintei, Editura Cartea Româneasca , Bucuresti, 1993, p 87 - - 